Lolland-Falsters Stifts-Tidende, 1842-05-05
J N 4 af Stiftidenden har en Jndsender, der betegner sig F., paa en beklagelsesværdig Maade ikke alene blottet sin Uvidenhed om de simpleste og almindeligste politiske Begreber, men endog i den Grad ladet sig henrive af de Phantomer, som hans Mangel paa Kundskaber og Evne til at forfølge en Tanke, har foregjøglet ham, at han er bleven uretfærdig mod Undertegnede, og har istedetfor at anføre Grunde, paa en usømmelig Maade anvendt Uqvemsord. For vort eget Vedkommende kan en saadan Fremgangsmaade naturligviis være os aldeles ligegyldig, undtagen forsaavidt som vore mere tænkende Medborgere i Jndsenderens Polemik ville finde en Stadfæstelse paa, at vi have havt fuldkommen Ret i vort Anbragte; men for Debattens Skyld maae vi beklage, at den derved er bragt ned paa et Standpunct, hvorhen vi kun skulle følge Jndsenderen med al mulig Oeconomi, og med stadigt Hensyn til, at det er simpel Menneskepligt at oplyse de Fattige i Aanden. Kun maae vi bede Læserne at undskylde, at vi ere nødsagede til at udvikle Begreber, som ellers pleie at doceres fra Skolernes Catheder. Grunden hvorfor Hr. F. drager tilfeldts imod os, er, at vi have dristet os til at kalde Agent Benzon aristokratisk, hvilket i hans Hoved maa være det samme som en grov Fornærmelse, siden han har taget dette Ord i den Betydning, at det danner en Modsætning til alle gode politiske Egenskaber. Hvor skjæv imidlertid en saadan Opfatning er, skulle vi i Korthed yttre os om. Først skulle vi da anføre, at Ordets Etymologi udviser at det betyder de Bedstes Herredømme, eller brugt som Adjectiv tyder hen paa det Sindelag, ifølge hvilket man ønsker Magten overdraget til den, der er værdigst til at besidde den. For dem, der ville lægge en ond Betydning ind i Ordet, er det vigtigt at fremhæve Etymologien, fordi det derved vil falde dem vanskeligere at bevise, at det skulde have antaget en fra sin Oprindelse aldeles divergerende Betegning. Vel har nu den aristokratiske Adskillelse af Staternes enkelte Jndivider undertiden viist sig at være foretaget med en saadan Eensidighed, at Jdeen og Menneskerettigheder derved synes at have lidt et betydeligt Skaar, men det er mere Aristokratiets Misbrug end Aristokratiet selv, der har fremkaldt denne Eensidighed. Med Begrebet Aristokrati har aldrig været forbundet Tanken om noget Nedværdigende eller Demoraliserende, og det kunde ligesaa lidt falde os ind at anvende Ordet aristokratisk som Ordet royalistisk i Form af et Uqvemsord, hvorimod vi vel kunde bruge dem som betegnende Anskuelser, der ere forskjellige fra vore egne demokratiske og constitutionelle Jdeer. Naar Aristokratiet fordrer Stændernes Adskillelse, saa er dermed ogsaa uadskilleligt forbundet en vis Ulyst til at blande sig i de Stridigheder, som føres, naar de ikke der have Garanti for at Standsuligheden er overholdt paa behørig Maade; og naar de undertiden overvinde denne Ulyst, saa vil deres Fremfærd i saa Henseende tillige bære Spor af en vis Fornemhed, for ikke at sige Nedladenhed, der yttrer sig omtrent som naar Autoriteterne engang imellem paatage sig at berigtige Et og Andet igjennem de offentlige Blade. Der er bleven sagt meget til Forsvar for Nødvendigheden af forskjellige Stænder i et Land, men vil man at der skal herske Standsulighed, saa er det ogsaa nødvendigt, at man maa indrømme Nødvendigheden af de Conseqvenser, Standsuligheden medfører, og dertil hører som sagt, at, for at tale om det lettest forsvarlige AristokratiAandsaristokratiet, den intelligente Stand ikke uden Nødvendighed træder ned til den mindre intelligente paa en offentlig Kampplads. At Aristokratiet kan være liberalt, behøve vi ikke at tilføie, da det følger af sig selv. Naar vi have kaldet Agent Benzon aristokratisk, da vil det altsaa ikke sige "at han fornemmeligt under og attraaer de Fornemmes og Magnaternes (hvoraf, saavidt vides, Falster ingen besidder) Omgang og Selskab ligesaalidt, "at han søger at fortrykke (!) den Ringere",men kun, at hans Sindelag, at dømme efter den Maade, hvorpaa han fremtræder i Selskabet og uforbeholdent udtaler sig, er aristokratisk i den ovenfor betegnede gode Betydning af dette Begreb og at han helst i sin Omgang vælger sin Lige : den intelligente Borger. Vi antage, at Hr. Benzon ligesaavel vil vedkjende sig dette som vi holde os overbeviste om, at hans plumpe Defensors Attentat paa os i høieste Maade vil mishage ham og støde hans Følelse; thi han er udentvivl enig med os i, at man maa bede Gud bevare sig for saadanne Venner, hvis Venskabsyttringer have meget tilfælles med de saa bekiendte Bjørne-Omfavnelser. Vi have sagt, at vi ville være oeconomiske i at indlade os med Hr. F.; vi skulle derfor slutte med den Forsikkring, at vi ikke skulde have viist ham den Opmærksomhed at tage Notice af hans Product, hvis det ikke havde været for nærmere at forklare vore Yttringer og Hr. Benzon, hvem vi ikke have andet end Grund til at agte høit, selv om vi vedblivende maae betegne ham som aristokratiskindet. En Jkke=Landmand.